Hartley | BS Fűzfő Vitorlás Klub
BS-Fűzfő Vitorlás Klub
Élményjegy
Táborozóink mondták
Oktatók és Animátorok
OP versenyzőink
Hartley, a vagány hajó
A BS-Fűzfő Vitorlás Klub vitorlástáborában két féle hajótípusból választhatnak a táborozók. Az Optimist közismert hajótípus, könnyű megtanulni vele az alapokat, sok tanuló vitorlázót átsegít a kezdeti nehézségeken. Viszont a Hartley hazánkban még többnyire ismeretlen. A BS-Fűzfő Vitorlásklubban a régi Kalózokat cserélték le erre a hajótípusra, a dolog ötletgazdája Balatonfűzfőn sokak által ismert Jan, a holland. ☺
Lássuk, milyen hajó is az a Hartley!
VERSENYFUTÓ
Hartley 12 / H12
A Hartley 12 vonzó kialakítású, stabil, nagyon könnyen kezelhető, kényelmes polietilén hajó. A magasan fekvő boom, tágas hajótest, a könnyen állítható svert, kormány remek lehetőséget nyújt azoknak, akik a vitorlázás alapjait szeretnék elsajátítani. A hajótest mély formája lehetővé teszi, hogy úgy ülj, mint egy csónakban -ez sokkal kényelmesebb a térdednek ☺ -, és a boom helyzete miatt a kilátás is jobb a hajóból és emiatt a dudorok is kevesebbek a fejen. A nagyvitorla felülete menet közben könnyen csökkenthető az árbóc forgatásával.
A hajót kis súlyának köszönhetően a parton is könnyű mozgatni-felszerelni-vízre tenni, gyerekek is kiválóan boldogulnak vele. Az árbóc két részre szétszedhető, így könnyebb a szállítása is utánfutón vagy tetőcsomagtartón.
A kellemes megjelenésű, modern hajót 1-2 vagy 3 fő hajózhatja egyszerre.
Ez a hajó különösen vonzó lehet azok számára, akik már megtanulták a vitorlázás alapjait és már szeretnének belekóstolni kicsit komolyabban a sebességbe, manőverekbe.
A Hartley 12 –t könnyű irányítani, a kevésbé tapasztalt vitorlázókkal szemben toleráns. Nagy élményt nyújt gyerekeknek, felnőtteknek, kezdőnek és haladónak egyaránt!
Hartley 12.2 / H12.2
Ez a hajó, az említett H12-nek egy továbbfejlesztett verziója. Nagyobb vitorlája van, felszerelhető orrvitorlával és genakkerrel is. Azoknak ajánljuk, akik már elsajátították a vitorlázás alapjait és szeretnék megtanulni a genakker használatát.
A kényelem és biztonság egyben, amely óriási élményt nyújt kicsiknek és nagyoknak.
A Hartley 12 egy nagyszerű hajó, amellyel igazán kényelmes a vitorlázás. A hajótest és a vitorla arányai, együttműködése stabil hajót eredményeznek, emiatt kevésbé valószínű a felborulás esélye, mint a hasonló méretű vitorláshajóknál. Azonban tudjuk, hogy a vitorlázásban az izgalmat a mindig jelenlévő kihívások jelenti a természet erőivel szemben. Így aztán néha elkerülhetetlen a borulás.
Manőverezés közben nehéz felborulni vele, ám ha ez mégis megtörténik, meglepően könnyű visszaállítani a hajót. A borulás során a hajótesbe kerülő víz pedig kifolyik a hátsó lefolyókon keresztül.
• nagyon stabil, könnyen irányítható és felszerelhető hajó
• mély tágas hajótest – kényelmes a térdnek ☺
• alacsonyan van a svert, magasan fekszik a boom, jobb a kilátás, szabadabb a mozgás, kevesebb a dudor fejen ☺
• könnyen állítható svert, kormány
• könnyű felszerelni és vízre rakni
• nehéz felborítani, de borulás után könnyen visszaállítható
• a hajó széle lepergeti a vizet, emiatt kevés víz kerül a hajóba és az könnyen ki is folyik a hátsó lefolyókon keresztül
• vonzó kialakítású, megjelenésében modern hajó
• kifejezetten oktatásra tervezték
• a hajótest kiváló formája miatt könnyedén szeli a hullámokat
• kis tömege miatt a parton is könnyen mozgatható
• 1-2 vagy 3 személy hajózhatja, 1 kormányos és 2 matróz
• kezdő, középhaladó, haladó és ifjúsági oktatásra, versenyzésre alkalmas
• ideális hajó kezdőknek, haladóknak, gyerekeknek és fenőtteknek
hajóhossz : 3,7 m
szélesség : 1,55 m
merülés: 1,08 m
súly : 62 kg
vitorla : 7,1m2
fokvitorla: 2,0m2
A táborok hangulata már videón is!
BS Fűzfő Vitorlás Klub honlapja, Minden jog fenntartva